ট্রেভর হাওয়ার্ড
ট্রেভর ওয়ালেস হাওয়ার্ড-স্মিথ (ইংরেজি: Trevor Wallace Howard-Smith; ২৯ সেপ্টেম্বর, ১৯১৩ - ৭ জানুয়ারি, ১৯৮৮) ছিলেন একজন ইংরেজ অভিনেতা। মঞ্চে কর্মজীবন শুরুর পর তিনি ব্রিফ এনকাউন্টার (১৯৪৫) ও দ্য থার্ড ম্যান (১৯৪৯) চলচ্চিত্র দিয়ে তারকা খ্যাতি লাভ করেন। পরবর্তীতে তিনি অসংখ্য জনপ্রিয় চলচ্চিত্র ও টেলিভিশন নাটকে অভিনয় করেন। তিনি ১৯৫৮ সালে দ্য কি চলচ্চিত্রে অভিনয়ের জন্য শ্রেষ্ঠ ব্রিটিশ অভিনেতা বিভাগে বাফটা পুরস্কার লাভ করেন।